b"\n_START_ARTICLE_\nKanal\xc3\xb8erne (Californien)\n_START_SECTION_\nHistorie\n_START_PARAGRAPH_\nF\xc3\xb8r europ\xc3\xa6ernes kolonisering af det amerikanske kontinent var det indianske folk Chumash bosat p\xc3\xa5 de nordlige \xc3\xb8er, mens Tongva var hjemh\xc3\xb8rende p\xc3\xa5 de sydlige. De tidligste spor efter mennesker i Nordamerika stammer fra Channel Islands og er ca. 13.000 \xc3\xa5r gamle.  Spanierne ankom til Channel Islands i 1542, repr\xc3\xa6senteret ved Juan Rodriguez Cabrillo. Han skadede imidlertid sit skinneben under en episode med angribende Tongva-indianere og d\xc3\xb8de senere af koldbrand. Han ligger muligvis begravet p\xc3\xa5 San Miguel.  Det var dog f\xc3\xb8rst i 1769, at spanierne for alvor koloniserede omr\xc3\xa5det omkring Los Angeles, anf\xc3\xb8rt af Gaspar de Portola.  Det markerede et begyndende forfald af de indianske samfund p\xc3\xa5 en r\xc3\xa6kke omr\xc3\xa5der. De sidste oprindelige indbyggere forlod \xc3\xb8erne i l\xc3\xb8bet af 1820'erne, da de flyttede til fastlandet for at arbejde i de spanske missioner og landsbyer (pueblos). Det ansl\xc3\xa5s, at chumashfolket i dag er p\xc3\xa5 knap 5.000 personer  og Tongva folket p\xc3\xa5 ca. 1.700."